शाहरुख खान ने गौरी खान के बताए राज का दिया जवाब, कहा- आदमी कुछ भी बनाए उसमें औरत...  
शाहरुख खान ने गौरी खान के बताए राज का दिया जवाब
किंग खान ने अपने ट्वीट में महिलाओं का भी किया जिक्र
शाहरुख खान का ट्वीट हुआ वायरल
बॉलीवुड के किंग खान यानी शाहरुख खान (Shah Rukh Khan) इन दिनों फिल्मों से दूर रहने के बावजूद सुर्खियों में छाए हुए हैं. हाल ही में उन्होंने महिलाओं को लेकर एक ट्वीट किया, जो सोशल मीडिया पर भी खूब वायरल हो रहा है. इस ट्वीट के जरिए शाहरुख खान ने अपनी पत्नी गौरी खान (Gauri Khan) के बताए राज का भी जवाब दिया. महिलाओं को लेकर शाहरुख खान का यह ट्वीट खूब वायरल हो रहा है, साथ ही लोग इस पर जमकर प्रतिक्रियाएं भी दे रहे हैं. अपने इस ट्वीट के जरिए शाहरुख खान ने बताने की कोशिश की है कि व्यक्ति जो कुछ भी बनाए, उसमें महिला का योगदान जरूर होता है. 
They say clothes don't maketh the man...the man maketh the clothes etc...but the truth is whatever makeths the man is maketh by the woman!! Though have to add the Baazigar jeans were quite a riot!! https://t.co/DFXuIVD9Jb

शाहरुख खान (Shah Rukh Khan) ने अपने इस ट्वीट में लिखा, 'कहा जाता है कि कपड़े इंसान को नहीं बनाते, इंसान कपड़ों को बनाते हैं. लेकिन सच्चाई यह है कि जो कुछ भी इंसान बनाए, उसमें महिला का योगदान जरूर होता है. हालांकि, बाजीगर जीन्स को जोड़ना वाकई कमाल की बात थी.' ट्वीट के अलावा शाहरुख खान ने गौरी खान (Gauri Khan) का एक वीडियो क्लिप भी शेयर किया, जिसमें वह बता रही थीं कि उन्होंने अपने डिजाइनिंग करियर की शुरुआत शाहरुख का लुक डिजाइन करते हुए की है. 
Can't believe I designed this look in the 90s  ... Those jeans, #legwarmer tee, bullet belt and a red shirt thrown over. The hand painted jeans were my favourite. #Gaurikhandesigns has come a long way! Major throwback.. @iamsrk@KajolAtUNpic.twitter.com/qRpZ59yuDT

बता दें कि कुछ दिनों पहले शाहरुख खान की पत्नी गौरी खान (Gauri Khan) ने ट्वीट कर कुछ फोटो साझा की थीं. इन फोटो को शेयर करते हुए गौरी खान ने कहा, "मैं ये भरोसा नहीं कर सकती कि 90 के दशक में मैंने शाहरुख खान (Shah Rukh Khan) का ये लुक डिजाइन किया था.... वो जीन्स, लेगवॉर्मर टी, बुलेट बैल्ट और उसके ऊपर रेड शर्ट. हैंड पेन्टेड जीन मेरी फेवरेट है. गौरी खान के डिजाइन ने एक लंबा सफर तय किया है." इस फोटो में शाहरुख खान बाजीगर की एक्ट्रेस काजोल के साथ नजर आ रहे हैं. उनकी यह फिल्म साल 1993 में आई थी, जिसके जरिए शाहरुख और काजोल ने खूब धमाल मचाया था.